Ališer Usmanov
**Ališer Burhanovitš Usmanov** (ven. Алишер Бурханович Усманов, s. 9. syyskuuta 1953 Namanganin alue, Uzbekistan, Neuvostoliitto) on venäläinen oligarkki. Hän omistaa osuuksia kaivos- ja teräsyhtiöistä Metalloinvest-yhtiön kautta. Hän omistaa myös venäläistä mediaa, pankkialaa, telekommunikaatiota.

Liike-elämän aikakauslehti Forbes listasi maaliskuussa 2007 hänet maailman 142. rikkaimmaksi henkilöksi. Vuonna 2014 hän oli 34. rikkain henkilö maailmassa. Usmanov on naimisissa ja hänellä on kaksi lasta. Hän itse on muslimi ja hänen vaimonsa Irina Viner on juutalainen.  Helmikuussa 2022 Euroopan unioni asetti Usmanovin eräiden muiden oligarkkien tavoin pakotelistalle.

Sijoitusliiketoiminta
---------------------

Ališer Usmanov osti talvella 2007 osuuden Venäjän suurimmasta pankista Sberbankista. Kesällä 2007 hän havitteli Venäjän kolmanneksi suurinta teleoperaattoria MegaFonia. Usmanov on myös Internet-yrityksiin sijoittavan DST:n pääomistajia.

Vuosina 1994-1998 Usmanov, Interbank Investment and Financial Companyn Interfinin johtaja, peri kaasuvelkoja. 1990-luvun lopulla Usmanov tapasi Rem Vyakhirevin; Yhdistämällä voimansa ja rahansa Gazprom ja Interfin hankkivat määräysvaltaosuudet Oskolin sähkömetallurgisesta tehtaasta (OEMK) ja Lebedinskyn kaivos- ja käsittelylaitoksesta ja yhdistävät ne Gazmetalliksi. Vuonna 2002 Usmanovin Interfin osti Gazpromin osuuden tästä yhtiöstä ja siitä tuli ainoa määräysvaltainen osakkeenomistaja. Vuonna 2005 Usmanov yhdessä Vasili Anisimovin kanssa osti Mikhailovsky GOK:n Boris Ivanishvililta. Vuonna 2006 kaikki mainitut varat yhdistettiin Metalloinvestiin, Anisimov ja Vladimir Skochtulivat sen osaomistajiksi yhdessä Usmanovin kanssa (jolle osakkeet siirtyivät vuonna 1999 hänen poikansa Andrei Skochin  jälkeen. tuli duuman varajäsen)

Medialiiketoiminta
------------------

Aikaisemmin metallien parissa liiketoimintaa tehnyt Ališer Usmanov osti vuonna 2006 Kommersant-talouslehden oligarkki Boris Berezovskilta. Kilpaileva Forbes-lehti arveli syynä olleen Venäjän poliittisen johdon Kremlin painostuksen. Kesällä 2007 Usmanov osti venäläisen musiikkitelevisiokanavan Muz TV:n. Kauppahinta oli 300 miljoonaa dollaria.

Pyrkimys vaikuttaa wikipedian sisältöön
---------------------------------------

Vuonna 2012 The Times julkaisi tiedon, että viestintäyritys RLM Finsbury oli Usmanovin toimeksiannosta muokannut tätä koskevaa wikipedia-artikkelia ja poistanut tietoja rikostuomiosta ja muista aiheista ja korvannut ne tekstillä Usmanovin hyväntekeväisyystoiminnasta sekä kiinnostuksesta taiteeseen. Viestintäyritys ilmoitti, että Usmanov ei ollut tiennyt muokauksesta. Viestintäyritysten liitto CIPR ja Wikimedia UK ilmoittivat, että toiminta on vastoin wikipedian sääntöjä ja että viestintäammattilaisten tulisi suoran muokkaamisen sijaan ehdottaa muutoksia asiakkaidensa artikkelien keskustelusivuilla.

Urheilutoiminta
---------------

Ališer Usmanov osti 31. elokuuta 2007 14,58 prosentin osuuden lontoolaisesta Arsenal-jalkapallojoukkueesta. Kauppahinta oli 75 miljoonaa puntaa ja sopimus olisi mahdollistanut osuuden nostamiseen 25 prosenttiin. Näin Usmanovista tuli seuraava englantilaiseen jalkapalloiluun sijoittanut venäläinen oligarkki Roman Abramovitšin jälkeen. Usmanov möi osuutensa v.2018. Usmanov on vuodesta 2008 ollut Kansainvälisen miekkailuliiton puheenjohtaja. Vuonna 2017 Usmanovin omistama USM Holdings -yhtiö solmi viisivuotisen sponsorisopimuksen jalkapalloseura Evertonin harjoituskeskuksesta ja osti 36 miljoonalla eurolla nimioikeudet seuran uuteen stadioniin. Usmanov on sponsoroinut myös seuran naisjoukkuetta yritystensä kautta. Seura irtisanoi sopimuksen vuonna 2022.

Muuta
-----

Usmanov osti syyskuussa 2007 venäläiselle sellistille Mstislav Rostropovitšille kuuluneen taidekokoelman kokonaisuudessa ennen kuin se huutokaupattiin, ja näin piti 450 teosta yhdessä kokoelmassa ja Venäjällä. Vuonna 2022 Saksan viranomaiset takavarikoivat Usmanovin Dilbar-aluksen osana Euroopan unionin oligarkkeihin kohdistamia pakotteita.

Lähteet
-------

1. 1 2  The World's Billionaires - #142 Alisher Usmanov  8. maaliskuuta 2007. Forbes. Viitattu 1. syyskuuta 2007. (englanniksi)
2. ↑  The Hard Man of Russia *Forbes*.  12.3.2010. Viitattu 4.4.2016.
3. ↑  MacDonald, Alistair; Gershkovich, Evan: EU Adds to Sanctions on Russian Oligarchs *WSJ*. Viitattu 1.3.2022. (englanniksi)
4. ↑  Kommersant Owner to Buy Sberbank Stocks  26. helmikuuta 2007. Kommersant.  Arkistoitu 30.9.2007. Viitattu 1. syyskuuta 2007. (englanniksi)
5. ↑  MegaFon: Calm before the Sale  31. heinäkuuta 2007. Kommersant.  Arkistoitu 30.9.2007. Viitattu 1.9.2007. (englanniksi)
6. ↑  Биография депутата и благотворителя Андрея Скоча. Об успешной предпринимательской деятельности с 1996 года и создании фонда «Поколение». 2023 | Узнай Всё (uznayvse.ru)
7. ↑  Президент благотворительного фонда Андрей Скоч. Досье | Справка | Вопрос-Ответ | Аргументы и Факты (aif.ru)
8. ↑  Андрей Скоч: бизнесмен, парламентарий, благотворитель. Россия и мир. JustMedia.ru
9. ↑  Скоч Андрей: биография, политическая карьера, благотворительность (abireg.ru)
10. ↑  Скоч Андрей Владимирович: карьера в Госдуме и благотворительность | Агентство деловых новостей "Бизнес-вектор" (business-vector.info)
11. ↑  Андрей Скоч (pg21.ru)
12. ↑  Metals Mogul Buys Music TV Channel  25. kesäkuuta 2007. Kommersant.  Arkistoitu 30.9.2007. Viitattu 1. syyskuuta 2007. (englanniksi)
13. ↑  Report: Usmanov PR Firm Tweaked Wikipedia Entry *The Moscow Times*.  13.11.2012.
14. ↑  CIPR and Wikimedia UK respond to reports of RLM Finsbury editing Wikipedia pages for Alisher Usmanov *CIPR and Wikimedia UK respond to reports of RLM Finsbury editing Wikipedia pages for Alisher Usmanov*. Viitattu 1.3.2022. (englanniksi)
15. ↑  The Minority Legionnaire  31. elokuuta 2007. Kommersant.  Arkistoitu 30.9.2007. Viitattu 1. syyskuuta 2007. (englanniksi)
16. ↑  Alisher Usmanov |International Fencing Federation *Alisher Usmanov |International Fencing Federation*.  Arkistoitu 2.1.2022. Viitattu 1.3.2022.
17. ↑  Virtanen, Ari: Jalkapallo | Venäläisten oligarkkien miljardeista tuli myrkkyä Britanniassa – venäläisomistukset koskevat myös suomalaisia pelaajia: "Sitä en halua kommentoida" *Helsingin Sanomat*.  4.3.2022. Viitattu 6.3.2022.
18. ↑  Billionaire buys entire auction BBC. Viitattu 18.09.2007.
19. ↑  Leppänen, Mikko: Forbes: Saksa takavarikoi EU:n pakotelistalle asetetun venäläisen miljardöörin megajahdin – USA perusti ryhmän takavarikoimaan oligarkkien omaisuutta *Yle Uutiset*.  3.3.2022. Viitattu 6.3.2022.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Muut | 
* IdRef

 |

 |